Արմեն Պետրոսյան (բանասեր)

**Արմեն Եղիշեի Պետրոսյան** (), հայ բանասեր, հայագետ, բանասիրական գիտությունների դոկտոր (2000), ՀՀ ԳԱԱ Հնագիտության և ազգագրության ինստիտուտի գլխավոր գիտաշխատող (2017)։ Գրականագետ Եղիշե Պետրոսյանի որդին և դերասան Վարդան Պետրոսյանի եղբայրը։

## Կենսագրություն
1966 թվականին ավարտել է Երևանի թիվ 19 միջնակարգ դպրոցը։ Սովորել է Երևանի պետական համալսարանի ֆիզիկայի և կենսաբանության ֆակուլտետներում (1977), ծառայել Խորհրդային բանակում։ Աշխատել է ՀՀ ԳԱԱ մանրէաբանության և ԳՆ հողագիտության և ագրոքիմիքիայի ինստիտուտներում, Հայկական հանրագիտարանի խմբագրությունում (1979-1987) և Երևանի Էրեբունի թանգարանում։ Հայագիտությամբ սկսել է զբաղվել 1983-ից։ 
1988 թվականից աշխատում է ՀՀ ԳԱԱ հնագիտության և ազգագրության ինստիտուտում։ 2006 թվականից՝ «Արամազդ. Մերձավորարևելյան ուսումնասիրությունների հայկական հանդեսի» (անգլերեն, ֆրանսերեն, գերմաներեն) խմբագրի տեղակալ։ Աշխատել է նաև Մատենադարանում և դասախոսել Երևանի պետական համալսարանում։

## Գործունություն
Ունի ավելի քան 300 տպագրված աշխատանք, հիմնականում հայերեն, ռուսերեն և անգլերեն, տպագրված Հայաստանում, Եվրոպայում և Ամերիկայում, մեծագույն մասով գիտական հոդվածներ և գրքեր, բայց նաև էսսեներ, գիտամասսայական, երգիծական և այլ հրապարակումներ։ Խմբագրել է մի շարք գիտական ժողովածուներ։ 2006 թվականին Արամ Քոսյանի և Երվանդ Գրեկյանի հետ հիմնադրել է ***Aramazd: Armenian Journal of Near Eastern Studies*** գիտական հանդեսը։ Աշխատանքների նշանակալի մասը նվիրված է հայոց և հարևան հին ժողովուրդների առասպելների, կրոնների և էպոսների ուսումնասիրությանը և հայոց ազգածագման ու Հայաստանի հնագույն պատմության հարցերին։ Ցույց է տվել հայոց հին առասպելներում, նախաքրիստոնեական կրոնում և էպոսում բնիկ՝ հնդեվրոպական ժառանգության էական ներկայությունը, ապա և հին մերձարևելյան տարրերը։ Առանձին ուսումնասիրել է հայ-հնդկական, հայ-հունական, հայ-հռոմեական, հայ-կովկասյան առասպելաբանական կապերը։ Մի շարք աշխատանքներում քննել է հայ ժողովրդի կազմավորման, նախապատմության, Հայասայի և Ուրարտուի էթնիկական կազմի, իշխող արքայատոհմերի ծագման հարցերը և տեղական դիցարանները։ Ներկայացրել է հայոց ազգածագման գիտական վարկածների քննական տեսությունը։ 1984-ից հրատարակված մի շարք աշխատանքներում առաջ է քաշել և զարգացրել հայոց ազգածագման էթիունյան վարկածը։

## Հրապարակումներ
**Երկեր**

*Արամի առասպելը հնդեվրոպական առասպելաբանության համատեքստում և հայոց ազգածագման խնդիրը. Երևան, Վան Արյան, 1997։
*Հայկական էպոսի հնագույն ակունքները. Երևան, Վան Արյան, 1997։
*The Indo-European and Ancient Near Eastern Sources of the Armenian Epic. Journal of Indo-European Studies Monograph No 42. Washington DC, Institute for the Study of Man, 2002.
*Армянский эпос и мифология. Ереван, авторское издание, 2002:
*Արամազդ. պաշտամունք, կերպար, նախատիպեր. Երևան, Վան Արյան,2006։
*Հայոց ազգածագման հարցեր. Երևան, Նորավանք, 2006։
*Арменоведческие исследования. Ереван, Антарес, 2014.
*Պետրոսյան Ա. Հայը և աշխարհը. Երևան, Անտարես, 2015։
*Problems of Armenian Prehistory. Myth, Language, History. Yerevan, “Gitutyun”, 2015.
*Հայ ժողովրդի ծագման խնդիրը. Երևան, Անտարես, 2017։
*Բիայնիլի-Ուրարտու. աստվածներ, տաճարներ, պաշտամունք. Երևան 2018, ՀԱԻ հրատարակչություն, 208 էջ (համահեղինակներ՝ Ե. Գրեկյան, Մ. Բադալյան, Ն. Տիրացյան)։
*Проблема происхождения армянского народа. Raleigh, North Carolina, Open Science Publishing, 2018.
*The problem of Armenian origins.Myth, history, hypotheses, Journal of Indo-European studies monograph 66, Institute for the Study of Man, Washington DC, 2019.
*Առասպել և ժամանակակից իրականություն. Երևան, 2019, ՀԱԻ հրատարակչություն։
*Հայկական էպոսի հնագույն ակունքները 2, Երևան, ՀԱԻ հրատ․, 2020։

## Ծանոթագրություններ

## Արտաքին հղումներ
*Արմեն Պետրոսյանի էջը Հնագիտության և ազգագրության ինստիտուտի կայքում 
* Արմեն Պետրոսյանի աշխատությունները
*Արմեն Պետրոսյանի էջը Academia.edu կայքում

Կատեգորիա:Հայ բանասերներ
Կատեգորիա:Բանասիրական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:Հայ հայագետներ